Ֆրանկ Փ. Քելլեր

**Ֆրանկ Փ. Քելլեր** (), 1958 - 1977 թվականներին 24 գեղարվեստական կինոնկար նկարահանած ամերիկյան կինո և հեռուստախմբագիր։ Հայտնի է նաև ռեժիսոր Փիթեր Եյթսի հետ խմբագրած մի շարք ֆիլմերով, չորս անգամ «Օսկար լավագույն մոնտաժի համար» անվանակարգում առաջադրվելու համար,  և «Բուլիթ» ֆիլմում (1968) իր «հեղափոխական»" ավտոարշավի նկարահանմամբ, որի շնորհիվ նա արժանացել է «Օսկարի»։

## Կարիերա
1942–1945 թվականներին՝ Երկրորդ համաշխարհային պատերազմի ժամանակ, Քելլերն աշխատել է խմբագիր Նորվալ Քրուտչերի հետ եվրոպացի  օպերատորների կողմից նկարահանված ֆիլմը ցուցակագրելու վրա։ 1949 թվականին Քելլերը դառնում է ռեժիսոր Ալ Քլարկի օգնականը «*All the King's Men*» ֆիլմում։ 1952-1956 թվականների ընթացքում Քելլերն աշխատել է որպես խմբագիր Ֆրենկ Կապրայի հետ «Բելլի լաբորատորիայի գիտական սերիալի» առաջին չորս մասերի վրա, որը հովանավորում էր « American Telephone and Telegraph Company» ընկերությունը։ Նրանց աշխատանքի գագաթնակետը հանդիսացել է 1956 թվականին  հեռարձակված «*Our Mr. Sun*» գունավոր ֆիլմը, որն այդ սերիալի առաջին ֆիլմն էր։ Քելլերը ավելի ուշ խմբագրել է այդ սերիալի յոթերորդ և ութերորդ մասերը՝ «Կյանքի թելը» (1960) և «Ժամանակի մասին»-ը (1962), որոնց ռեժիսորը Օուեն Քրումպն էր։

Քելլերի առաջին խմբագրական աշխատանքը «Բոննի Պարկերի պատմությունը» (1958) գեղարվեստական կինոնկարն էր, որի ռեժիսորն էր Ուիլիամ Ուիթնեյը։ 1961 թվականին Քելլերը խմբագրել է «Մեկ գրպան լիքը հրաշքներ» ֆիլմը, որը ռեժիսոր Ֆրենկ Կապրայի վերջին աշխատանքն էր։ Քելլերի հեռուստատեսային աշխատանքներից էին «The Avengers» (1962), «*Star Trek*»(1967–69) ֆիլմերը։ Քելլերը հայտնի է նաև ռեժիսոր Փիթեր Եյթսի վաղ ֆիլմերից վեցը խմբագրելու համար, այդ թվում «Բուլիթը» (1968) և «*Mother, Jugs & Speed»*  (1976): Նրա վերջին գեղարվեստական ֆիլմը «Ամպրոպի ճայթյուններն» էր (ռեժիսոր՝ Ջոն Ֆլին, 1977)։

## Բուլիթ
Բուլիթի ավտոարշավի տեսարանը Քելլերի այն աշխատանքն է, որն ամենալավն է հիշվում և տարիներ շարունակ լայնորեն քննարկվում։ Լեոնարդ Մալթինը այն անվանել է «դասական ավտոհետապնդում, լավագույնը բոլոր ժամանակներից»։ Էմանուել Լևին 2003 թվականին գրել է. «Բուլիթը պարունակում է կինոյի պատմության մեջ ամենահետաքրքիր ավտոհետապնդումներից մեկը»։

## Ճանաչում
1957 թվականին «*Our Mr. Sun*» ֆիլմի համար Քելլերն արժանացել է Էմմի մրցանակի (հեռուստաֆիլմի լավագույն խմբագրման համար)։ Արժանացել է «Օսկար լավագույն մոնտաժի համար» մրցանակի և «Մոնտաժորների ամերիկյան ասոցիացիայի» մրցանակի «Բուլիթի» (1968) համար և առաջադրվել «BAFTA մրցանակի լավագույն մոնտաժի համար»։

1976 թվականին Քելլերն ընտրվել է շարժանկարների արվեստի և գիտության ակադեմիայի կառավարիչների խորհրդի կազմում։

## Ֆիլմագրություն
Յուրաքանչյուր ֆիլմի ռեժիսորը նշված է փակագծերում։
**Beyond Reason* (Savalas-1985) (home media). Produced in 1977, the film was not released theatrically.
**Rolling Thunder* (Flynn-1977)
**Mother, Jugs & Speed* (Yates-1976)
**The Daughters of Joshua Cabe Return* (1975)
**For Pete's Sake* (Yates-1974)
**Jonathan Livingston Seagull* (Bartlett-1973)
**Gargoyles* (1972) (TV Movie)
**The Hot Rock* (Yates-1972)
**The Forgotten Man* (1971)
**Murphy's War* (Yates-1971) (edited with John Glen)
**John and Mary* (Yates-1971)
**Room 222* (1969) (TV series, 1 episode)
**Bullitt* (Yates-1968)
**The Ghost & Mrs. Muir* (1968) (TV series, 1 episode)
**Beach Red* (Wilde-1967)
**Star Trek* (1966) (TV series, 2 episodes)
**Cyborg 2087* (Adreon-1966)
**Tarzan and the Valley of Gold* (Day-1968)
**The Bing Crosby Show* (1964) (TV series, 1 episode)
**For Those Who Think Young* (Martinson-1964)
**Come Blow Your Horn* (Yorkin-1963)
**Papa's Delicate Condition* (Marshall-1963)
**Safe at Home!* (Doniger-1962)
**About Time* (1962) (TV movie)
**Pocketful of Miracles* (Capra-1961)
**The Avengers* (1961) (TV series)
**The Thread of Life* (1960) (TV movie)
**Ghost of Dragstrip Hollow* (Hole-1959)
**The Five Pennies* (Shavelson-1959)
**The Bonnie Parker Story* (Witney-1958)

## Ծանոթագրություններ

Կատեգորիա:«Էմմի» մրցանակի դափնեկիրներ
Կատեգորիա:Օսկարակիրներ